Բորյանա Ռոսսա

Բորյանա Ռոսսա (, ), բուլղարացի նկարիչ-ակցիոնիստ, ֆեմինիստ ակտիվիստ, տրանսհումանիստ։

Կենսագրություն   
1997 թվականին Բորյանա Ռոսսան ավարտել է Բուլղարիայի գեղարվեստի ազգային ակադեմիան՝ որմնանկարչություն մասնագիտությամբ, 2007 թվականին` Rensselaer Polytechnic Institute-ը՝ մագիստրոսի կոչումով։ 2003 թվականին Բորյանա Ռոսսան Օլեգ Մավրոմատիի հետ միասին մասնակցել է «Զգույշ, կրոն է» ցուցահանդեսին։ Հատուկ նրա համար նկարիչը լուսանկարում է «Շատրվան»-ը, որտեղ պատկերված էր աստվածաշնչյան պլանի քանդակագործական կոմպոզիցիան պսակող սպիտակ կզաքիս։ 2003 թվականի հունվարի 18-ին Սախարովյան կենտրոնում, որտեղ կայանում էր ցուցահանդեսը, հարձակման ենթարկվեց Ուղղափառության պաշտպանների կողմից, գրեթե բոլոր ցուցանմուշները վնասվեցին, ավերվեցին կամ գողացան։ «Շատրվան»-ի լուսանկարը պատռվել էր վանդալների կողմից և վրան ներկ էին լցրել։

2004 թվականին Բորյանա Ռոսսան միացավ «Ուլտրաֆուտուրո» խմբին (Օլեգ Մավրոմատի, Բորյանա Ռոսսա, Կատյա Դամյանովա, Անտոն Թերզիև, Միրոսլավ Դիմետրով, Ստանիսլավ Գանչև)։

2004 թվականին Բորյանա Ռոսսան Օլեգ Մավրոմատիի հետ միասին ստեղծեցին այսպես կոչված «Ուլտրաֆուտուրո մանիֆեստ»-ը, որը հիմնված էր արմատական տրանսհումանիզմի, անմահության և ռոբոէթիկայի վերաբերյալ մի շարք այլ փաստաթղթերի վրա։ 2006 թվականին Ռոսսան Կրիոնիկայի ինստիտուտում (Միչիգան) հանդիպել է  կրիոնիկայի հորը` Ռոբերտ Էթինգերին և նրա մասին վավերագրական ֆիլմ նկարահանել։

2006 թվականին Ռոսսան մասնակցել է Ռուսաստանի գիտությունների ակադեմիայի Աֆրիկայի ինստիտուտում կազմակերպված տրանսհումանիզմին և գիտական անմահությանը նվիրված 10-րդ սեմինարին։

2006 թվականին Բորյանա Ռոսսաը դարձել է տրանսհումանիստական բուլղարական «ՈՒՄՎԵԼՏ» ամսագրի խմբագիրը։ 2009 թվականին Ռոսսան եղել է «Կորպուս, էքստրեմիզմ, կյանք +» տրանսհումանիտար նախագծի համադրողը EXIT ART պատկերասրահում (Նյու Յորք)։

2012 թվականին Rensselaer Polytechnic Institute–ում թվային արվեստի բնագավառում ստացել է գիտությունների դոկտորի կոչում։ 2012 թվականից Սիրաքյուսի համալսարանի (ԱՄՆ) պրոֆեսոր է։

2012 թվականի օգոստոսին Բորյանա Ռոսսան Մարինա Հալպերինայի և Անժելա Ուոշկոյի հետ միասին ակցիա են անցկացրել Հարլեմում՝ ի աջակցություն Pussy Riot-ի։ 2012 թվականի նոյեմբերին Բորյանա Ռոսսաը Ստանիմիր Պանայոտովի հետ միասին եղել են «Սոֆիա Կվիր Ֆորում» ժամանակակից արվեստի փառատոնի համադրողները։ Բորյանա Ռոսսան ապրում և աշխատում է Բուլղարիայում և ԱՄՆ-ում։

Ընտրյալ նախագծեր 
 2012 -  «Common Frequency» (Օլեգ Մավրոմատիի հետ համատեղ), «Radiator» պատկերասրահ, Նյու Յորք։  
 2012 -  «Ապոկալիպսիս չայնաթաունում» Օլեգ Մավրոմատիի հետ համատեղ)։ ԱՐՏ-ԴԵՊՈՄ-ՏԵԼ, Սոֆիա։
 2011 -  «Քաղաքացիական դիրքորոշում» (Օլեգ Մավրոմատիի հետ համատեղ)։ Ժամանակակից արվեստի ինստիտուտի պատկերասրահ Սոֆիա։
 2009 - «Ժողովրդի ծառաներ» ակցիան (Օլեգ Մավրոմատի հետ համատեղ)։ Ստեդելեկի թանգարան, Ամստերդամ։
 2009 -  «Վիտրուվիանյան  մարմին» ակցիան (Օլեգ Մավրոմատիի հետ համատեղ)։ Գեղարվեստի ակադեմիա, Բեռլին։  
 2009 -  «Rotte Armie Forever» ակցիան (Օլեգ Մավրոմատիի և Եվգենի Լոսիկի հետ համատեղ), Ռայխստագ, Բեռլին։
 2008 -  «Անտիհելուին» ակցիան (Օլեգ Մավրոմատիի հետ համատեղ), Art Hall, Տալին։  
 2006 -  «Ապրողների  և մահացածների մասին» ակցիան (Օլեգ Մավրոմատի հետ համատեղ)։ RIAP, Քվեբեկ։
  2006 -  «Բաբելոնյան ձուկ» ակցիան (Օլեգ Մավրոմատի հետ համատեղ)։ Ջեներալ Էլեկտրիկ թանգարան, Նյու Յորք ։ 
 2006 -  «Մինչև և հետո» ակցիան (Օլեգ Մավրոմատի հետ համատեղ)։ EXIT ART gallery, Նյու Յորք։
 2006 -  «Ի հեճուկս բոլոր սատանաների» (Օլեգ Մավրոմատի հետ համատեղ)։ Հելուին։ Բրուկլին, Նյու Յորք։
 2005 -  «Միջազգային խմբի ելույթը ռոբոտների ազատագրման համար»։ ՄԱՐՍ պատկերասրահ, Մոսկվա։
 2004 -  «Վերջին փական» ակցիան Սոֆիա ԲԳ։

Ֆիլմեր 
 2004 -  «Ուլտրաֆուտուրո մանիֆեստ» (Բուլղարիա) ֆիլմ Ուլտրաֆուտուրոյի տրանսհումանիստական նախագծերի մասին՝ մանիֆեստից մեջբերումներով։
 2004 -  «МЕАРТ և ձյան փաթիլ» (ԱՄՆ) կինոնկար կրիոնիկ, Ռոբերտ Էտտինգերի և ուղեղի բջիջների կրիոնիզացման նախագծի վերաբերյալ МЕАРТ:
 2012 -  խորհրդային և հետխորհրդային ժամանակաշրջանում գենդերային հիմնախնդիրներին նվիրված ֆիլմ «Անկումից հետո» (ԱՄՆ)։

Ծանոթագրություններ 

Բուլղարացի նկարչուհիներ
Ֆեմինիստ արվեստագետներ